Imtella' Ottubru 31, 2021 Raġel ta' 55 sena miet wara li ġie mniffed minn barri fl-ewwel ġirja fit-toroq ta' Spanja mindu feġġet il-pandemija tal-Covid. L-inċident seħħ fil-villaġġ Onda, li jagħmel mal-provinċja ta' Castellon, u jidher fuq filmati li nġibdu minn diversi mobile phones ta' nies li kienu qed jiffilmjaw il-ġirja. Fil-filmati r-raġel, li kien flokk aħmar, jidher wieqaf waqt li l-barri kien ġej għal fuqu. Il-barri jidher jgħolli lir-raġel b'wieħed mill-qrun u jitfgħu mal-art waqt li xi nies jidhru jippruvaw jiġbdulu l-attenzjoni minn fuq ir-raġel li kien mal-art. Matul is-snin kienu diversi dawk li tilfu ħajjithom b'mod simili f'dik li għal ħafna hija tradizzjoni imma għal oħrajn moħqrija tal-annimali.